Бібліятэкар Каўшэлеўскай бібліятэкі Алена Мядзелец правяла аглядную эскурсію па ўстанове. Затым усе дружна крочылі ў размешчаны побач Каўшэлеўскі Дом фальклору, дзе адбылася літаратурна-музычная сустрэча “А я проста жанчына”. Галоўнай гераіняй сустрэчы стала Надзея Вайцюль, таленавітая пачынаючая паэтка, кіраўнік народнага фальклорнага гурта “Купалінка”, удзельніца народнага літаратурна-музычнага аб’яднання “Світанак”. На працягу сустрэчы гледачы падрабязна знаёміліся з біяграфіяй Надзеі, слухалі вершы і песні ў яе выкананні. Прагучала шмат цёплых слоў і музычных віншаванняў ад калег і сяброў.